Куржы усыгъэхэр
Котляровхэ Мариерэ Викторрэ я тхылъ тедзапIэм къыщыдэкIащ Гуртуев Сэлихь балъкъэрыбзэкIэ зэридзэкIа куржы усыгъэхэр зэрыт тхылъ телъыджэ.
— Япэ томым ихуащ Руставели Шота и «Къаплъэныфэ зыщыгъ зекIуэлI» поэмэ цIэрыIуэр, етIуанэм къыщыхьащ зэман зэхуэмыдэхэм псэуа куржы усакIуэхэм я IэдакъэщIэкIхэр.
«Руставели и лъагъуэмкIэ» фIэщыгъэр зиIэ етIуанэ томым зи усэ ихуахэм яхэтщ усакIуэ цIэрыIуэхэу Гурамишвили Давид, Бесики, Бараташвили Николоз, Чавчавадзе Илья, Церетели Акакий, Пшавелэ Важэ, Абашели Александр, Гришашвили Иосиф, Леонидзе Георгий, Чиковани Симон, Абашидзе Григол, Дзнела- дзе Гиви, Гвинепадзе Нанэ, Нишнианидзе Шота, Петриашвили Гурам, Хетагури Мзия, Харчилавэ Вахтанг, Гонашвили Маквалэ.
Тхылъым и IыхьитIри сурэтыщI Къып Мухьэмэд и гравюрэхэмкIэ гъэщIэрэщIащ. КъыдэкIыгъуэм елэ-жьащ дизайнер Щоджэн Жаннэ.
«Гуртуев Сэлихь зэридзэкIа куржы усыгъэхэр» томитI хъу тхылъыр Котляровхэ Мариерэ Викторрэ я «Кавка-зым зыуэ щыт и щэнхабзэ щIыпIэ» проектым хыхьэу къыдэкIащ.
Тхьэхущынэ Ланэ.
